اسعد مدنی

اسعد مدنی (27 اپریل 1928ء - 6 فروری 2006ء) ہندوستانی دیوبندی عالم دین اور سیاست دان تھے۔ دار العلوم دیوبند کے استاد حدیث اور جمعیت علماء ہند کے سابق صدر تھے۔آپ محمود مدنی کے والد ہیں۔
ایک ہندوستانی دیوبندی اسلامی اسکالر اور سیاست دان تھے ، جنھوں نے جمعیت علمائے ہند کے چھٹے جنرل سکریٹری اور ساتویں صدر کے طور پر خدمات انجام دیں ۔ وہ دار العلوم دیوبند کی ایگزیکٹو باڈی کے رکن تھے ۔ وہ راجیہ سبھا کے رکن تھے، ہندوستان کی پارلیمنٹ کے ایوان بالا نے تین بار انڈین نیشنل کانگریس کے رکن کے طور پر اتر پردیش کی نمائندگی کی

تصغیر|بائیں|سابق وزیر اعظم من موہن سنگھ، اسعد مدنی کے ساتھ میں

 پیدائش 
6 ذی قعدہ 1346ھ مطابق/ 27 اپریل 1928ء بروز جمعہ اسلامی علوم و ثقافت کے مرکز دیوبند میں پیدا ہوئے والد بزرگوار حضرت شیخ الاسلام مولانا مدنی قدس سرہ نے اسی سال محرم الحرام میں ایشیا کی سب سے عظیم اسلامی درسگاہ دار العلوم دیوبند کی مسند صدارت تدریس کو رونق بخشی تھی۔
 تعلیم 
آپ کی ابتدا سے انتہا تک ساری تعلیم دار العلوم دیوبند میں ہوئی، والد ماجد حضرت شیخ الاسلام نور اللہ مرقدہ کے علاوہ حضرت شیخ الادب والفقہ مولانا اعزاز علی امروہوی، شیخ المعقول والمنقول حضرت علامہ محمد ابراہیم بلیاوی، حضرت مولانا سید اصغر حسین محدث دیوبندی، حضرت مولانا فخرالحسن مراد آبادی، حضرت مولانا مفتی مہدی حسن شاہجہانپوری، حضرت مولانا جلیل احمد کیرانوی خادم خاص حضرت شیخ الہند وغیرہم جیسے نابغہ عصر سے درسیات کی تکمیل کرکے 1365ھ - 1945ء میں فارغ التحصیل ہوئے۔
 تدریس 
ظاہری و باطنی علوم ومعارف کی تحصیل و تکمیل کے بعد حضرت مولانا نے اپنے جہد و عمل کے سفر کا آغاز اپنی مادر علمی دار العلوم دیوبند سے کیا اور 28 شوال 1370ھ کو اس کے شعبہ تعلیم سے منسلک ہوکر درس و تدریس میں مصروف ہو گئے، جس کا سلسلہ 12 سال تک جاری رہا،

 رکنیت 
سیکڑوں دینی، سماجی، فلاحی اداروں کی سرپرستی و رکنیت کا انھیں شرف حاصل رہا ہے، کانگریس ورکنگ کمیٹی، راجیہ سبھا کی ضوابط کمیٹی، سرکاری یقین دہانی کمیٹی، علی گڑھ مسلم یونیورسٹی کورٹ، رابطہ عالم اسلامی مکة المکرمہ، مجمع البحوث الاسلامیہ قاہرہ، موٴتمر اسلامی تیونس، مجلس شوریٰ دار العلوم دیوبند، جامعہ قاسمیہ شاہی مراد آباد، مرکزی وقف کونسل، اردو کونسل، ہمدرد ٹرسٹ، مرکزی حج کمیٹی کے رکن ہونے کے علاوہ مسلم پرسنل لا بورڈ اور آل انڈیا مسلم مجلس مشاورت کے بانی ارکان میں سے تھے۔

 وفات 
مولانا اسعد مدنی 7محرم 1427ھ مطابق 6 فروری 2006ء کو ہندوستان کے شہر دہلی میں انتقال کرگئے۔

 مزید دیکھیے 
 محمود مدنی

 حوالہ جات 

زمرہ:1928ء کی پیدائشیں
زمرہ:2006ء کی وفیات
زمرہ:اتر پردیش سے راجیہ سبھا کے ارکان
زمرہ:بیسویں صدی کے مسلمان محققین اسلام
زمرہ:بھارت کے سنی علما
زمرہ:بھارتی مذہبی رہنما
زمرہ:دیوبندی شخصیات
زمرہ:مکمل بھارتی سیاست دان
زمرہ:دیوبند کی شخصیات